อยู่ๆมีตุ่มขึ้นนู้นๆตามผิวหนัง ขา แขน เป็นรอยยาวบ้างเป็นตุ่มๆเหมือนนู้นจากผิวหนัง เป็นมาระยะหนึ่งสัก2เดือน หายไปได้เดือนกว่าๆกลับมาเป็นใหม่หนักกว่าเดิม เป็นตุ่มขึ้นทั้งตัว จุดนี้หายขึ้นจุดใหม่ มีอาการคัน ขึ้นหน้า คันตา คันปาก ขึ้นหลัง ขึ้นท้อง ขึ้นจุดนึงไม่ถึงครึ่งชม หายแล้วขึ้นจุดใหม่ อยากทราบเป็นอะไรคะ
สวัสดีค่ะ ตุ่มนูนที่แขน ขา อาจจะเกิดจาก1.ผื่นแพ้จากการสัมผัสสารที่แพ้ เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ผื่นแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดงโดยถ้าเป็นๆหายๆ หายไปแล้วไม่ทิ้งรอย อาจจะนึกถึงตุ่มลมพิษได้เช่นกันในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ ควรถ่ายรูปตุ่มให้แพทย์ดูด้วยการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้